આપની વાત સાથે હું સહમત છું. આપણાં બાવા-સાધુ-સ્વામીઓ કે ગુરૂઓએ તમામ ધાર્મિક/આધ્યાત્મિક પુસ્તકોનું હંમેશા પોતાના અંગત સ્વાર્થને પોષે તે રીતે જ વિશ્લેષણ કર્યું છે.સંશ્યાત્મા વિંશયતિનું પણ એજ થયું છે. પોતાના આત્માને ક્યારેય નહિ છેતરવો અને આત્માના અવાજ પ્રમાણે વર્તવાની જરુરિયાત સમજાવવાને બદલે ગુરૂ કહે તેમાં શંકા નહિ કરવી અને તે કહે તેમ જ કરવું નહિ તો ભયંકર આનિષ્ટ થશે તેવી ધમકીઓ આપી લોકોને ડરાવતા રહી પોતાનો પાપડ શેકી લેવો તે જ મુખ્ય ઉપદેશ આપવામાં આવે છે. જો કોઈ ધર્મ ખાડે ગયો છે કે સમાજ અધોગતિ તરફ જઈ રહ્યો છે તેમ કહે તો તેવા લ્કોને પણ ગીતામાં ભગવાને કહ્યું જ છે કે જ્યારે જ્યારે અધર્મ વધી જશે ત્યારે ત્યારે અધરમનો નાશ કરવા હું અવતાર ધારણ કરીશ માટે બધું જ ઈશ્વર ઉપર એટલેકે આવા બાવા-સાધુ-સ્વામી કે ગુરૂ ઉપર છોડી દેવાનો ઉપદેશ આપવામાં આવતો રહ્યો છે. સાધારણ લોકોનો આત્મ વિશ્વાસ કેમ ડગી/નબળો પડે તેવી તમામ કોશિશો આ લોકો સતત કરતા રહે છે અને કોઈ જાતની મહેનત કર્યા સિવાય પરાવલંબી બની તમામ જાતના ભૌતિક સુખો છેલ્લામાં છેલ્લા સાધનો ભક્તો ના હિસાબે અને જોખમે વસાવી ભોગવતા રહે છે. આપણાં દેશના લોકોને હંમેશા પોતાના હિત કે કલ્યાણ માટે મહેનત કરતા કરવાનો ઉપદેશ આપવાને બદલે કોઈક આવશે અને તમારા દુઃખ દર્દ દૂર કરશે તેવા ઉપદેશ આપી કામ ચોર-નિર્માલ્ય અને આત્મવિશ્વાસ વગરના બનાવી દઈ દેશને અને લોકોને પછાત રાખવામાં અને અન્યાય સામે કે સત્ય માટે પણ અવાજ નહિ ઉઠાવી શકે તેવા નપૂંસક બનાવી દેવામાં આ લ્કોનો મહ્દ અંશે ફાળો રહ્યો છે. અસ્તુ !